<classify> SEKRETARIETI ya Jumuiya ya Maendeleo ya Nchi za Kusini mwa Afrika SADC, imekutana kujadili namna wanavyoweza kuboresha usimamizi wa sheria, kufanya utafi ti na namna ya kutoa elimu itakayosaidia kuzuia biashara haramu ya usafi rishaji wa binadamu.Katika warsha ya siku nne iliyoanza jana jijini Dar es Salaam na kukutanisha Kamati za kiwizara za nchi wanachama kutoka mataifa 16 ya jumuiya hiyo, wamepanga kuweka mpango madhubuti wa kutoa elimu, kusaidia waathirika na watoa taarifa za biashara hiyo, kufanya utafiti na kupeana taarifa pamoja na kusimamia sheria zinazokataza biashara hiyo haramu duniani.Akifungua warsha hiyo, Ofisa Mwandamizi wa Teknolojia ya Hawari na Mawasiliano Tehama wa Sekretarieti ya SADC, Robin Unuth alisema biashara hiyo haramu bado imekuwa ikikwamisha usalama ndani ya SADC na kwamba sheria za kukabiliana na changamoto hiyo zinapaswa kutumiwa ipasavyo, huku utaratibu wa kimawasiliano ulio bora ukitafutwa ili kuuondokana na biashara hiyo.Sheria zipo, zinapaswa kufuatwa lakini hazitoshi, kamati za kiwizara za nchi wanachama zilikutana kujadili kuhusu jinsi gani zitashirikiana kukabiliana na changamoto hizo kwenye mkutano uliofanyika Julai mwaka, Kwenye mkutano huo, tulipanga kuweka mpango madhubuti kutoa elimu, kusaidia waathirika na watoa taarifa, kufanya utafiti na kupeana taarifa pamoja na kusimamia sheria zinazokataza biashara hiyo haramu duniani na sasa tunataka kuona ni kwa njia gani tunaweza kutekeleza mipango na tafiti hizo kwenye nchi mbalimbali, alisema.Mkurugenzi wa Idara ya Ushiriano wa Kikanda wa Wizara ya Mambo ya Nje, Balozi Innocent Shiyo alisema kuwa warsha hiyo inaangalia zaidi biashara haramu ya binadamu kama miongoni mwa biashara haramu duniani kwa sasa. Alisema, Kuna biashara kuu tatu haramu kubwa zaidi duniani nazo ni biashara ya silaha, dawa za kulevya na biashara ya binadamu.Kwa upande wake, Katibu wa Sekretarieti ya Kuzuia Biashara Haramu ya Usafirishaji Binadamu, Seperatus Fella alisema kuwa warsha hiyo imewakutanisha viongozi na maofisa kutoka mataifa mbalimbali ili kuweka nguvu katika kuhakikisha kuwa biashara hiyo haramu inatokomea. Naye, Mkuu wa Kitengo cha Kudhibiti Biashara ya Binadamu wa Jamhuri ya Kidemokrasia ya CongoDRC, Ditunga Joseph alisema nchini kwake kuna changamoto kubwa ya biashara ambayo imekuwa ikichangiwa na kukosekana kwa amani.  <topic>: KITAIFA 